#  *Výbor*

 *Národnej rady Slovenskej republiky*

 *pre hospodárske záležitosti*

 29. schôdza výboru

 Číslo: CRD - 2469/2012 - VHZ

**120**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 5. marca 2013

 k vládnemu návrhu zákona o poskytovaní dotácií v pôsobnosti Ministerstva hospodárstva Slovenskej republiky (tlač **329**)

**Výbor Národnej rady Slovenskej republiky**

**pre hospodárske záležitosti**

 **s ú h l a s í**

s vládnym návrhom zákona o poskytovaní dotácií v pôsobnosti Ministerstva hospodárstva Slovenskej republiky (tlač **329**);

#### o d p o r ú č a

#  Národnej rade Slovenskej republiky

 vládny návrh zákona o poskytovaní dotácií v pôsobnosti Ministerstva hospodárstva Slovenskej republiky (tlač **329**) schváliť;

#### p o v e r u j e

predsedu výboru, aby výsledky rokovania výboru v  druhom čítaní zo dňa 5. marca 2013 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,

spoločného spravodajcu výborov M. **Bagačku** (A. **Kolesíka** / A.**Přidala**), aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Ján **H u d a c k ý v.r.**

 predseda výboru

 overovateľ výboru

Alojz **P ř i d a l**

#  *Výbor*

 *Národnej rady Slovenskej republiky*

 *pre hospodárske záležitosti*

 29. schôdza výboru

 Príloha k uzneseniu č. 120

##### Z m e n y a  d o p l n k y

k vládnemu návrhu zákona o poskytovaní dotácií v pôsobnosti Ministerstva hospodárstva Slovenskej republiky (tlač **329**)

K § 10 ods. 1 písm. e) slová „podľa § 2 písm. e)“ nahradiť slovami „podľa § 3 ods. 1 písm. e)“.

Ide o odstránenie zrejme nesprávneho vnútorného odkazu pri úprave náležitostí žiadosti o poskytnutie dotácie. Z kontextu navrhovaného znenia § 10 ods. 1 ako aj z dikcie § 2, v ktorom sú vymedzené jednotlivé účely poskytovania dotácií podľa tohto zákona, je zrejmé, že predloženie schváleného plánu publikačnej činnosti ako prílohy k žiadosti o poskytnutie dotácie sa predpokladá ak ide o žiadosť podľa § 3 písm. e).

K § 13 ods. 1 a ods. 2 a k § 15

V § 13 ods. 1 a ods. 2 slová „1. aprílom“ nahradiť slovami „1. májom“ a  v § 15 slová „1. apríla“ nahradiť slovami „1. mája“.

Ide o zreálnenie navrhovanej účinnosti a nadväzných prechodných ustanovení zákona rešpektujúc ústavné právomoci prezidenta Slovenskej republiky (čl. 102 písm. o) a inštitút legisvakancie.